આ ઘટના પછી અંગ્રેજોની છત્રછાયા નીચે ગાયકવાડનો શાંતિપૂર્ણ રાજ્ય અમલ શરૂ થયો અને વિસનગરની સર્વાંગી પ્રગતિના મંડાણ થયાં. ઈ.સ. ૧૮૭૪ માં ગુજરાતી શાળા, ૧૮૮૨ માં એ.વી. સ્કૂલ ૧૮૮૬મા ઉર્દુ શાળા અને ૧૮૮૭ માં કન્યા શાળા તેમજ અત્યંજ શાળા સ્થપાઈ. એ જ રીતે ૧૮૮૭ માં વિસનગર વિસ્તારના સ્વાતંત્ર્યપ્રિય ઠાકોરોના અંતરિયાળ પ્રદેશમાં તારંગા સુધી જતી રેલ્વે સ્થાપવાનો મુખ્ય ઉદ્રેશ્ય તો ૧૮૫૭ વખતે ત્યાં થયેલ સંક્ષોભ ઉગ્ર બને તો થોડીક્ષણોમાં લશ્કરને ઠાલવવાનો હતો. ૧૮૮૪ માં જનરલ લાયબ્રેરીની સ્થાપનાએ પ્રજામાં ઘણાં ક્ષેત્રોમાં ઉપકાર કર્યો હતો.